***** ΚΑΝΟΝΙΣΜΟΣ (ΕΟΚ) αριθ. 100/84 ΤΗΣ ΕΠΙΤΡΟΠΗΣ της 16ης Ιανουαρίου 1984 που τροποποιεί τον κανονισμό (ΕΟΚ) αριθ. 1054/78 κατόπιν του καθορισμού νέων συναλλαγματικών τιμών που εφαρμόζονται στον γεωργικό τομέα για το γερμανικό μάρκο και το ολλανδικό φιορίνι Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που πρέπει να εφαρμοστούν στον γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1877/83 (2), και ιδίως το άρθρο 6 στοιχείο γ), Εκτιμώντας: ότι το άρθρο 5 του κανονισμού (ΕΟΚ) αριθ. 1223/83 προβλέπει ότι, όσον αφορά τα ποσά που καθορίζονται σε ECU, μπορεί να προβλεφθεί αύξηση· ότι πρέπει να γίνει χρήση αυτού του άρθρου, όσο κρίνεται απαραίτητο, για να αποφευχθεί κάθε μείωση σε εθνικό νόμισμα των σχετικών ποσών· ότι φαίνεται σκόπιμο, λαμβανομένου υπόψη του κανονισμού που έχει αναφερθεί, να καθοριστεί η αύξηση αυτή σε 2,413 % και, για ορισμένα ποσά, σε 1,691 %, και να τροποποιηθεί κατά συνέπεια ο κανονισμός (ΕΟΚ) αριθ. 1054/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1873/83 (4)· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 1054/78 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1984. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Ιανουαρίου 1984.

[Source: multi_eurlex | Tokens: 1654]